7761 



ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 576 

15 Απριλίου 2004 


ΠΕ ΡΙΕΧΟΜΕ ΝΑ 

ΑΠΟΦΑΣΕΙΣ 

Σύσταση Πολιτικού Γραφείου του Υπουργού Τουρι¬ 
σμού και θέσεων ειδικών συμβούλων και συνεργα¬ 


τών και μετακλητών διοικητικών υπαλλήλων. 1 

Σύσταση Πολιτικού Γραφείου του Υφυπουργού Τουρι- 
σμού και θέσεων ειδικών συμβούλων και συνεργα¬ 
τών και μετακλητών διοικητικών υπαλλήλων. 2 

Καθορισμός αριθμού εισαγομένων στις Σχολές Αστυ¬ 
φυλάκων και Αξιωματικών της Ελληνικής Αστυνο¬ 
μίας κατά το ακαδημαϊκό έτος 2004 - 2005. 3 

Τροποποίηση του Οργανισμού Εσωτερικής Υπηρε¬ 
σίας της Κοινότητας Άνοιξης. 4 

Έγκριση υπερωριακής απασχόλησης υπαλλήλων του 

Δήμου Αγίων Αναργύρων Αττικής. 5 

Μεταφορά τριών (3) κενών οργανικών θέσεων Ε.Τ.Ε.Π. 
από το Πανεπιστήμιο σε Τμήματα. 6 


ΑΠΟΦΑΣΕΙΣ 

Αριθ. 828 (1) 

Σύσταση Πολιτικού Γραφείου του Υπουργού Τουρισμού 
και θέσεων ειδικών συμβούλων και συνεργατών και με¬ 
τακλητών διοικητικών υπαλλήλων. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - ΤΟΥΡΙΣΜΟΥ 

Έχοντας υπόψη: 

Ι.Το άρθρο30παρ. 1,2 και6του Ν. 1558/85 «Κυβέρνη¬ 
ση και Κυβερνητικά Όργανα» (ΦΕΚ 137/Α/16.7.1985) 

2. Το άρθρο 27 του Ν. 2081/1992 (ΦΕΚ 154/Α/1992) με 
το οποίο προστέθηκε το άρθρο 29Αστο Ν. 1558/1985. 

3. Τις διατάξεις του Π.Δ. 122/17.3.2004 «Ανασύσταση 
Υπουργείου Τουρισμού» ΦΕΚ 85/Α/17.3.2004 

4. Τις διατάξεις του Π.Δ. 123/18.3.2004 «Διορισμός 
Υπουργού, Αναπληρωτή Υπουργού και Υφυπουργών» 
(ΦΕΚ 86/Α/18.3.2004) 

5. Τις διατάξεις του Π.Δ. 121/10.3.2004 «Διορισμός 
Υπουργών και Υφυπουργών» (ΦΕΚ 84/Α/10.3.2004) 

6. Την 14650/ΔΙΟΕ 85 απόφαση του Πρωθυπουργού και 
Υπουργού Οικονομίας και Οικονομικών «Καθορισμός αρ¬ 


μοδιοτήτων των Υφυπουργών Οικονομίας και Οικονομι¬ 
κών» (ΦΕΚ 519/Β/17.3.2004) 

7. Τις διατάξειςτηςπαρ. 3του άρθρου 22του Ν.2362/95 
«Περί Δημόσιου Λογιστικού Ελέγχου των Δαπανών του 
Κράτους κ.λ.π.» (ΦΕΚ274/Α/1995) 

8. Την 14650/ΔΙΟΕ85/17.3.2004 (ΦΕΚ 519/Β/17.3.2004) 
κοινή υπουργική απόφαση «Καθορισμός αρμοδιοτήτων 
των Υφυπουργών Οικονομίας και Οικονομικών». 

9. Το γεγονός ότι από τις διατάξεις της παρούσας από¬ 
φασης προκαλείται δαπάνη σε βάρος του προϋπολογι¬ 
σμού του Υπουργείου Τουρισμού ύψους 145.000 ευρώ για 
το τρέχον οικονομικό έτος και για κάθε ένα από τα επόμε¬ 
να οικονομικά έτη 194.000 ευρώ και θα καλυφθεί από τις 
πιστώσεις του ΦΟΡΕΑ 35/150 ΚΑΕ 0200, αποφασίζουμε: 

1. Συνιστάται Πολιτικό Γραφείο Υπουργού Τουρισμού 
για να επικουρεί στο έργο του τον Υπουργό Τουρισμού 
του οποίου η θέση συστάθηκε με τις διατάξεις του Π.Δ. 
«Ανασύσταση του Υπουργείου Τουρισμού». 

2. Στο Πολιτικό Γ ραφείο συνιστώνται για την εκπλήρω¬ 
ση του σκοπού αυτού πέντε (5) θέσεις μετακλητών διοι¬ 
κητικών υπαλλήλων και τέσσερις (4) ενιαίες θέσεις Ειδι¬ 
κών Συμβούλων και Ειδικών Συνεργατών. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 7 Απριλίου 2004 

οι ΥΠΟΥΡΓΟΙ 

ΥΦΥΠΟΥΡΓΟΣ ΟΙΚΟΝΟΜΙΑΣ 

ΚΑΙ ΟΙΚΟΝΟΜΙΚΩΝ ΤΟΥΡΙΣΜΟΥ 

Π. ΔΟΥΚΑΣ Δ. ΑΒΡΑΜΟΠΟΥΛΟΣ 

-♦- 

Αριθ. 829 (2) 

Σύσταση Πολιτικού Γραφείου του Υφυπουργού Τουρι¬ 
σμού και θέσεων ειδικών συμβούλων και συνεργατών 
και μετακλητών διοικητικών υπαλλήλων. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - ΤΟΥΡΙΣΜΟΥ 

Έχοντας υπόψη: 

Ι.Το άρθρο 30 παρ. 1,2και6τουΝ. 1558/85 «Κυβέρνη¬ 
ση και Κυβερνητικά Όργανα» (ΦΕΚ 137/Α/16.7.1985) 

2. Το άρθρο 27 του Ν. 2081/1992 (ΦΕΚ 154/Α/1992) με 
το οποίο προστέθηκε το άρθρο 29Α στο Ν. 1558/1985. 

3. Τις διατάξεις του Π.Δ. 122/17.3.2004 «Ανασύσταση 
Υπουργείου Τουρισμού» ΦΕΚ 85/Α/17.3.2004 

4. Τις διατάξεις του Π.Δ. 123/18.3.2004 «Διορισμός 
Υπουργού, Αναπληρωτή Υπουργού και Υφυπουργών» 
(ΦΕΚ 86/Α/18.3.2004) 

5. Τις διατάξεις του Π.Δ. 121/10.3.2004 «Διορισμός 
Υπουργών και Υφυπουργών» (ΦΕΚ 84/Α/10.3.2004) 

6. Την Υ25/17.3.2004 απόφαση του Πρωθυπουργού 
«Σύσταση θέσης Υφυπουργού Τουρισμού στο Υπουργείο 
Τουρισμού» (ΦΕΚ516/Β/17.3.2004) 

7. Της παρ. 3 του άρθρου 22 του Ν. 2362/95 «Περί Δη¬ 
μόσιου Λογιστικού Ελέγχου των Δαπανών του Κράτους 
κ.λ.π.» (ΦΕΚ 274/Α/1995) 

8. Την 14650/ΔΙΟΕ85/17.3.2004 (ΦΕΚ 519/Β/17.3.2004) 
κοινή υπουργική απόφαση «Καθορισμός αρμοδιοτήτων 
των Υφυπουργών Οικονομίας και Οικονομικών». 

9. Το γεγονός ότι από τις διατάξεις της παρούσας από¬ 
φασης προκαλείται δαπάνη σε βάρος του προϋπολογι¬ 
σμού του Υπουργείου Τουρισμού ύψους 99.750 ευρώ για 
το τρέχον οικονομικό έτος και για κάθε ένα από τα επόμε¬ 
να οικονομικά έτη 133.000 ευρώ και θα καλυφθεί από τις 
πιστώσεις του ΦΟΡΕΑ 35/150 ΚΑΕ 0200, η οποία όμως αν- 
ντιρροπείται από την κατάργηση αντίστοιχης θέσης του 
Υφυπουργού Ανάπτυξης, αποφασίζουμε: 

1. Συνιστάται Πολιτικό Γραφείο του Υφυπουργού Του¬ 
ρισμού για να επικουρεί στο έργο του τον Υφυπουργό 
Τουρισμού του οποίου η θέση συστάθηκε με την 
Υ25/17.3.2004 απόφαση του Πρωθυπουργού. 

2. Στο Πολιτικό Γ ραφείο συνιστώνται για την εκπλήρω¬ 
ση του σκοπού αυτού τέσσερις (4) θέσεις μετακλητών δι¬ 
οικητικών υπαλλήλων και δύο (2) ενιαίες θέσεις Ειδικών 
Συμβούλων και Ειδικών Συνεργατών. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 7 Απριλίου 2004 

οι ΥΠΟΥΡΓΟΙ 

ΥΦΥΠΟΥΡΓΟΣ ΟΙΚΟΝΟΜΙΑΣ 

ΚΑΙ ΟΙΚΟΝΟΜΙΚΩΝ ΤΟΥΡΙΣΜΟΥ 

Π. ΔΟΥΚΑΣ Δ. ΑΒΡΑΜΟΠΟΥΛΟΣ 

-♦- 

Αριθ. 6000/2/141-α' (3) 

Καθορισμός αριθμού εισαγομένων στις Σχολές Αστυφυ¬ 
λάκων και Αξιωματικών της Ελληνικής Αστυνομίας κα¬ 
τά το ακαδημαϊκό έτος 2004 - 2005. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - ΕΘΝΙΚΗΣ ΑΜΥΝΑΣ - 
ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ - 
ΔΗΜΟΣΙΑΣ ΤΑΞΗΣ 

Έχοντας υπόψη: 

1. Τις διατάξεις του άρθρου 1 παρ. 2 εδάφ. α'του Ν. 2226/ 
1994 "Εισαγωγή, εκπαίδευση και μετεκπαίδευση στις 
Σχολές της Αστυνομικής Ακαδημίας και στο τμήμα Ανθυ- 
ποπυραγών της Πυροσβεστικής Ακαδημίας και άλλες 
διατάξεις" (Α'- 122), όπως τροποποιήθηκαν με τις διατά¬ 
ξεις του άρθρου 12του Ν. 2713/1999 (Α'- 89) και του άρ¬ 
θρου 20 του Ν. 3103/2003 (Α' - 23). 

2. Τις διατάξεις του άρθρου 2 του Ν. 2525/1997 (Α'-188). 

3. Τις διατάξεις του άρθρου 29 Ατού Ν. 1558/1985 (Α'- 
137), το οποίο προστέθηκε με το άρθρο 27 του Ν. 
2081/1992 (Α'- 154) και αντικαταστάθηκε με το άρθρο 1 
παρ. 2 του Ν. 2469/1997 (Α' - 38). 


4. Τις διατάξεις του άρθρου 22 παρ. 3 του Ν. 2362/1995 
"Περί Δημοσίου Λογιστικού, Ελέγχου των δαπανών του 
κράτους και άλλες διατάξεις" (Α'- 247). 

5. Τις διατάξεις του Π.Δ. 81/2002 "Συγχώνευση των 
Υπουργείων Εθνικής Οικονομίας και Οικονομικών στο 
Υπουργείο Οικονομίας και Οικονομικών" (Α'- 57). 

6. Την 14650/ΔΙΟΕ 85 από 17.3.2004 κοινή απόφαση του 
Πρωθυπουργού και του Υπουργού Οικονομίας και Οικο¬ 
νομικών "Καθορισμός αρμοδιοτήτων των Υφυπουργών 
Οικονομίας και Οικονομικών" (Β'- 519). 

7. ΤηνΔΙΠΠ/Φ.ΕΓΚΡ.12/74/640 από 10.2.2004 απόφαση 
της Επιτροπής του άρθρου 2 παρ. 1 της 55/1998 Πράξης 
του Υπουργικού Συμβουλίου. 

8. Το γεγονός ότι, από τις διατάξεις της παρούσας από¬ 

φασης προκαλείται δαπάνη σε βάρος του κρατικού προ¬ 
ϋπολογισμού ύψους 4.650.000,00 € περίπου για το έτος 
2004, 8.750.000,00 € περίπου για το έτος 2005, 
13.990.000,00 € περίπου για το έτος 2006, 21.500.000,00 
€ περίπου για το έτος 2007, 22.300.000,00 € περίπου για 
το έτος 2008 και 24.350.000,00 € περίπου για το έτος 
2009 και για καθένα από τα επόμενα έτη. Οι εν λόγω δα¬ 
πάνες για το τρέχον οικονομικό έτος 2004 θα αντιμετωπι- 
σθούν από τις σχετικές πιστώσεις του εκτελούμενου Π/Υ 
εξόδων του Υπουργείου Δημόσιας Τάξης Ε.Φ. 43 - 110 
"ΕΛΛΗΝΙΚΗ ΑΣΤΥΝΟΜΙΑ" (ΚΑΕ : 0342, 0352, 0412, 0424, 

0433, 0436, 0439, 0452, 0517, 0814, 0824, 0829, 0831, 

0832, 0839, 0845, 0851, 0869, 1111, 1123, 1131, 1211, 

1231, 1311, 1329, 1421, 1423, 1424, 1431, 1432, 1511, 

1512, 1641, 1642, 1691, 1711, 1712, 1713, 1723, 
1725,1729, 1919 και 1972). Οι δαπάνες των ετών 2005, 
2006, 2007, 2008 και 2009 θα προβλέπονται στα σχέδια 
Π/Υ εξόδων Ε.Φ. 43-110 "ΕΛΛΗΝΙΚΗ ΑΣΤΥΝΟΜΙΑ" των 
αντίστοιχων ετών και θα καλύπτονται από τις πιστώσεις 
του προϋπολογισμού του Υπουργείου Δημόσιας Τάξης 
που θα εγκρίνονται, για το σκοπό αυτό. 

Άρθρο 1. 

Αριθμός εισαγομένων. 

1. Ο αριθμός των υποψηφίων που θα εισαχθούν στη 
Σχολή Αστυφυλάκων καθορίζεται σε χίλιους διακοσίους 
(1.200). Από τον αριθμό αυτό : 

α. Ποσοστό 10%, δηλαδή 120 θέσεις θα καλυφθούν από 
υποψηφίους, που εξετάσθηκαν στα μαθήματα της Γ τά¬ 
ξης Ενιαίου Λυκείου, προηγούμενων ετών, σε εθνικό επί¬ 
πεδο και δεν παίρνουν μέρος στις αντίστοιχες εξετάσεις 
κατά το τρέχον έτος (ΧΩΡΙΣ ΝΕΑ ΕΞΕΤΑΣΗ). 

β. Ποσοστό 3%, δηλαδή 36 θέσεις θα καλυφθούν από 
υποψηφίους, που θα συμμετάσχουν στις διαδικασίες ει¬ 
σαγωγής με τις ειδικές κατηγορίες του άρθρου 12 του Ν. 
2552/1997 (Α'- 266) σε συνδυασμό με το άρθρο 1 παρ. 4α 
περίπτ. I, II, III του Ν. 2909/2001 (Α'-90). 

γ. Ποσοστό 87%, δηλαδή 1044 θέσεις θα καλυφθούν 
από υποψηφίους, που θα λάβουν μέρος στις εξετάσεις 
των μαθημάτων της Γ τάξης Ενιαίου Λυκείου που εξετά¬ 
ζονται σε εθνικό επίπεδο κατά το τρέχον σχολικό έτος 
(ΜΕ ΕΞΕΤΑΣΕΙΣ). 

2. Ο αριθμός των ιδιωτών που θα εισαχθούν στη Σχολή 
Αξιωματικών Ελληνικής Αστυνομίας καθορίζεται σε ενε¬ 
νήντα (90). Από τον αριθμό αυτό : 

α. Ποσοστό 10%, δηλαδή 9 θέσεις θα καλυφθούν από 
υποψηφίους που εξετάσθηκαν στα μαθήματα της Γ' τά¬ 
ξης Ενιαίου Λυκείου, προηγούμενων ετών, σε εθνικό επί- 

πεδο και δεν παίρνουν μέρος στις αντίστοιχες εξετάσεις 
κατά το τρέχονέτος (ΧΩΡΙΣ ΝΕΑ ΕΞΕΤΑΣΗ). 

β. Ποσοστό 3%, δηλαδή 3 θέσεις θα καλυφθούν από 
υποψηφίους, που θα συμμετάσχουν στις διαδικασίες ει¬ 
σαγωγής με τις ειδικές κατηγορίες του άρθρου 12 του Ν. 
2552/1997 (Α'- 266) σε συνδυασμό με το άρθρο 1 παρ. 4α 
περίπτ. I, II, ΙΙΙτου Ν. 2909/2001 (Α'-90). 

γ. Ποσοστό 87%, δηλαδή 78 θέσεις θα καλυφθούν από 
υποψηφίους, που θα λάβουν μέρος στις εξετάσεις των 
μαθημάτωντης Γ'τάξης Ενιαίου Λυκείου που εξετάζονται 
σε εθνικό επίπεδο κατά το τρέχον σχολικό έτος (ΜΕ ΕΞΕ¬ 
ΤΑΣΕΙΣ). 

3. Ο αριθμός των αστυνομικών που θα εισαχθούν στη 
Σχολή Αξιωματικών, καθορίζεται σε 23, δηλαδή ποσοστό 
20% του συνολικού αριθμού των εισαγομένων (ιδιωτών 
και αστυνομικών). Από τον αριθμό αυτό : 

α. Ποσοστό 10%, δηλαδή 2 θέσεις, θα καλυφθούν από 
υποψηφίους που θα συμμετάσχουν με το σύστημα εισα¬ 
γωγής στην τριτοβάθμια εκπαίδευση ως απόφοιτοι προη¬ 
γούμενων ετών του Ενιαίου Λυκείου, χωρίς νέα εξέταση. 

β. Ποσοστό 90%, ήτοι 21 θέσεις, θα καλυφθούν από 
υποψηφίους, που θα συμμετάσχουν με το σύστημα εισα¬ 
γωγής στην τριτοβάθμια εκπαίδευση του Ενιαίου απολυ¬ 
τηρίου με εξετάσεις. 

4. Από τον αριθμό των εισαγομένων, που καθορίζεται 
από κάθε μια των παραγράφων 1,2 και 3, πλην των υπο¬ 
ψηφίων του Ν. 2909/2001 (Α'- 90) ειδική κατηγορία τέκνων 
Ελλήνων εξωτερικού κ.λ.π., ποσοστό 10% προέρχεται 
από υποψηφίους των ειδικών κατηγοριών του άρθρου 42 
του Ν. 1481/1984. 

5. Κατά τον καθορισμό του αριθμού που αντιστοιχεί στο 
ποσοστό της προηγούμενης παραγράφου δεν λαμβάνο- 
νται υπόψη τα κλασματικά υπόλοιπα. Ο αριθμός των θέ¬ 
σεων που δεν συμπληρώνεται από υποψηφίους των ειδι¬ 
κών κατηγοριών της παρ. 4 καλύπτεται από τους λοιπούς 
υποψηφίους κατά κατηγορία συμμετοχής στις εξετάσεις 
και κατά σειρά επιτυχίας. Ομοίως, ο αριθμός των θέσεων 
των αστυνομικών για τη Σχολή Αξιωματικών που δεν θα 
καλυφθούν από τους υποψηφίους της κατηγορίας του 
Ενιαίου Απολυτηρίου χωρίς εξετάσεις, θα καλυφθεί από 
υποψηφίους της κατηγορίας του Ενιαίου Απολυτηρίου με 
εξετάσεις και αντίστροφα. 

6. Αναλυτικότερα ο αριθμός των εισακτέων (ανδρών - 
γυναικών) κατανέμεται ως ακολούθως : 

Α' ΣΥΣΤΗΜΑ ΕΝΙΑΙΟΥ ΑΠΟΛΥΤΗΡΙΟΥ 


(χωρίς νέα εξέταση) 

I. ΣΧΟΛΗ ΑΣΤΥΦΥΛΑΚΩΝ 

α. Με σειρά επιτυχίας (άνδρες - γυναίκες).108 

β. Ειδικών κατηγοριών (άνδρες - γυναίκες). 12 

ΣΥΝΟΛΟ. 

.120 

II. ΣΧΟΛΗ ΑΞΙΩΜΑΤΙΚΩΝ 


ΙΔΙΩΤΕΣ ΑΣΤΥΝΟΜΙΚΟΙ 

α. Με σειρά επιτυχίας 

(άνδρες - γυναίκες) 9 2 

β. Ειδικών κατηγοριών 
(άνδρες - γυναίκες) 

ΣΥΝΟΛΟ 9 2 


Β' ΥΠΟΨΗΦΙΟΙ ΕΞΩΤΕΡΙΚΟΥ (Ν. 2909/2001) 


I. ΣΧΟΛΗ ΑΣΤΥΦΥΛΑΚΩΝ 

α. Με σειρά επιτυχίας (άνδρες - γυναίκες) 36 

ΣΥΝΟΛΟ 36 

II. ΣΧΟΛΗ ΑΞΙΩΜΑΤΙΚΩΝ 

α. Με σειρά επιτυχίας (άνδρες - γυναίκες) 3 

ΣΥΝΟΛΟ 3 

Γ ΣΥΣΤΗΜΑ ΕΝΙΑΙΟΥ ΑΠΟΛΥΤΗΡΙΟΥ (ΜΕ ΕΞΕΤΑΣΕΙΣ) 

I. ΣΧΟΛΗ ΑΣΤΥΦΥΛΑΚΩΝ 

α. Με σειρά επιτυχίας (άνδρες - γυναίκες) 940 

β. Ειδικών κατηγοριών (άνδρες - γυναίκες) 104 

ΣΥΝΟΛΟ 1044 

II. ΣΧΟΛΗ ΑΞΙΩΜΑΤΙΚΩΝ 

ΙΔΙΩΤΕΣ ΑΣΤΥΝΟΜΙΚΟΙ 

α. Με σειρά επιτυχίας 

(άνδρες - γυναίκες) 71 19 

β. Ειδικών κατηγοριών 

(άνδρες - γυναίκες) 7 2 

ΣΥΝΟΛΟ 78 21 

Άρθρο 2. 

Έναρξη ισχύος. 

Η ισχύς της παρούσας απόφασης αρχίζει από τη δημο¬ 


σίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 


Αθήνα, 7 Απριλίου 2004 


ΟΙ ΥΠΟΥΡΓΟΙ 


ΥΦΥΠΟΥΡΓΟΣ ΟΙΚΟΝΟΜΙΑΣ 
ΚΑΙ ΟΙΚΟΝΟΜΙΚΩΝ 

ΠΕΤΡΟΣ ΔΟΥΚΑΣ 

ΕΘΝΙΚΗΣ ΠΑΙΔΕΙΑΣ 
ΚΑΙ ΘΡΗΣΚΕΥΜΑΤΩΝ 

ΜΑΡΙΕΤΤΑ ΓΙΑΝΝΑΚΟΥ 


ΕΘΝΙΚΗΣ ΑΜΥΝΑΣ 

ΣΠΗΛΙΟΣ ΣΠΗΛΙΩΤΟΠΟΥΛΟΣ 

ΔΗΜΟΣΙΑΣ ΤΑΞΗΣ 

ΓΕΩΡΓΙΟΣ ΒΟΥΛΓΑΡΑΚΗΣ 


-♦- 

Αριθ. 08/Δ.Τ.Α./ 3068 (4) 

Τροποποίηση του Οργανισμού Εσωτερικής Υπηρεσίας 
της Κοινότητας Άνοιξης. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΤΤΙΚΗΣ 
Έχοντας υπόψη: 

1) Τις διατάξεις του άρθρου 12 του Ν. 1188/81, όπως 
τροποποιήθηκε με τις όμοιες του άρθρου 8 παρ. 5 του Ν. 
2307/95. 

2) Τις διατάξεις του άρθρου 8 του Ν. 2503/97. 

3) Τις διατάξεις του Ν. 2190/94, καθώς και των Π.Δ. 
37α/87 και 22/90. 

4) Τις διατάξεις των άρθρων 8 και 12 του Ν. 2307/95 κα¬ 
θώς και του Ν. 2683/99. 

5) Τις διατάξεις του Ν. 2503/97 άρθρο 9 παρ. 1 και άρ¬ 
θρο 18 παρ. 12. 

6) Την 231/2003 απόφαση του Κοινοτικού Συμβουλίου 
Άνοιξης. 

7) Την σύμφωνη γνωμοδότηση του Υπηρεσιακού Συμ¬ 
βουλίου Υπαλλήλων Ο.Τ.Α. Ανατολικής Αττικής που δια¬ 
τυπώθηκε στο 1 ο/15.1.2004 πρακτικό του. 

8) Τα στοιχεία του οικείου φακέλου. 

9) Τις ρυθμίσεις του άρθρου 29Α του Ν. 1558/85 που 
προστέθηκε με το άρθρο 27 του Ν. 2081 /92. 

10) Τηνοικ. 16976/12,11.2003 (ΦΕΚ 1693/Β/2003) από¬ 
φαση του Γενικού Γραμματέα Περιφέρειας Αττικής για 
μεταβίβαση εξουσίας υπογραφής "Με εντολή Γενικού 
Γραμματέα Περιφέρειας" στο Γενικό Διευθυντή της Περι¬ 
φέρειας Αττικής, αποφασίζουμε: 

Εγκρίνουμε την 231/2003 απόφασητου Κοινοτικού Συμ¬ 
βουλίου Άνοιξης, που αφοράτηντροποποίησητου Ο.Ε.Υ. 
της Κοινότητας και έχει ως εξής: 

ΤΡΟΠΟΠΟΙΗΣΗ Ο.Ε.Υ. 

ΚΟΙΝΟΤΗΤΑΣ ΑΝΟΙΞΗΣ ΑΤΤΙΚΗΣ 

ΑΡΘΡΟ Ιο: (Οργάνωση υπηρεσιών) 

Οι υπηρεσίες της Κοινότητας συγκροτούνται σε: 

Μία (1) Δ/νση υπηρεσιών και τα παρακάτω τμήματα και 
αυτοτελή γραφεία: 

1. Τμήμα Δ/κών Υπηρεσιών με αρμοδιότητες σε θέματα: 

Γραμματείας Προέδρου, Κοινοτικού Συμβουλίου, Πρω¬ 
τοκόλλου, Τηλεφωνικού κέντρου, Διεκπεραίωσης αλλη¬ 
λογραφίας, Δημοτολογίου, Μητρώου Αρρένων και Στρα¬ 
τολογίας, υπηρεσιακής κατάστασης προσωπικού, Δημο¬ 
σίων σχέσεων, Εθνικών εορτών, Αδειών υγειονομικού 
ενδιαφέροντος, Φορολογικών διαφορών, Αλλοδαπών. 

2. Τμήμα Οικονομικών Υπηρεσιών με αρμοδιότητες σε 
θέματα: 

Οικονομικής διαχείρισης, κατάρτισης και τήρησης του 
προυπ/σμού, απολογισμού, έκδοσης Χ.Ε.Π, βεβαίωσης 
και είσπραξης εσόδων, φόρων, τελών, δικαιωμάτων, προ¬ 
στίμων, προμηθειών σε συνεργασία με τα άλλα τμήματα, 
Ταμιακής υπηρεσίας(είσπραξης εσόδων, πληρωμών δα¬ 
πανών), μισθοδοσίας και ασφάλισης προσωπικού. 

3. Τμήμα Υδρευσης, καθ/τας, ηλεκτροφωτισμού, Κοι¬ 
μητηρίου, περιβάλλοντος και πρασίνου με αρμοδιότητες 
σε θέματα: 

Ύδρευσης, (συντήρησης και λειτουργίας δικτύου, νέων 
συνδέσεων, καταμέτρησης υδρομετρητών και συντήρη¬ 
σής του), προγραμματισμός, κατανομή και εκτέλεση των 
απαραίτητων εργασιών ύδρευσης, καθ/τας, ηλεκτροφω- 
τισμού, Κοινοτικού Κοιμητηρίου, Κοινοτικού Γυμναστηρί- 
ου, περιβάλλοντος και συντήρησης πρασίνου, κήπων, 
δενδροστοιχιών, κοινοτικών οδών, εποπτείας εργατοτε- 
χνικού προσωπικού, αποθήκευσης υλικών κίνησης οχη¬ 
μάτων και συντήρησής τους, Κοινοτικής Αστυνομίας. 

Αυτοτελές Γ ραφείο Τεχνικής υπηρεσίας με αρμοδιότη¬ 
τες σε θέματα: 

Επίβλεψης, δημοπράτησης των Κοινοτικών έργων-ερ- 
γασιών, σύνταξης μελετών, τοπογράφησης κοινοτικών 
ακινήτων, κοινοτικής περιουσίας γενικότερα, και σε συ¬ 
νεργασία με τον Πρόεδρο, Προϊστάμενο Δ/νσης και άλλα 
τμήματα για τεχνικά θέματα που ανακύπτουν. Παρακο¬ 
λουθεί, επιβλέπει, συντονίζει την πρόοδο της Πολεοδομι- 
κής μελέτης και του Σχεδίου Πόλης καθώς και του Κτη¬ 
ματολογίου. 

ΑΡΘΡΟ 2ο: (Θέσεις προσωπικού) 

ΘΕΣΕΙΣ ΠΡΟΣΩΠΙΚΟΥ: 

Α. Διοικητικό Προσωπικό: 

Γ ια την πλήρωση των κενών η κενού μενών θέσεων των 
παρακάτω κλάδων απαιτείται η γνώση χρήσης Η/Υ. 

Τρεις (3) θέσεις κλάδου ΠΕΙ Δ/κού - Οικονομικού 

Μία (1) θέση κλάδου ΤΕ 17 Οικονομικού -Λογιστικού 


Επτά (7) θέσεις κλάδου ΔΕΙ Δ/κού 
Μία (1) θέση κλάδου ΔΕ15 εισπράκτορα 
Επτά (7) θέσεις κλάδου ΔΕ38 χειριστού Η/Υ 
Μία (1) θέση κλάδου ΥΕ1 κλητήρα-γενικών καθηκόντων 
Ειδικές θέσεις: Δύο (2) θέσεις κλάδου ΔΕ23 Δημοτικής 
Αστυνομίας 
Β. Τεχνικό Προσωπικό: 

Γ ια τη πλήρωση των κενών η κενούμενων θέσεων των 
παρακάτω κλάδων απαιτείται η γνώση χρήσης Η/Υ. 

Μία (1) θέση κλάδου ΠΕ3 Πολιτικού Μηχανικού 
Μία (1) θέση κλάδου ΠΕ6 Τοπογράφου Μηχανικού 
Μία (1) θέση κλάδου ΤΕ3 Τεχνολόγου Πολ. Μηχανικού 
Μία (1) θέση κλάδου ΔΕ2 επόπτη καθ/τας 
Μία (1) θέση κλάδου ΔΕ24 Ηλεκτρολόγων 
Μία (1) θέση κλάδου ΔΕ28 χειριστή μηχανημάτων έργων 
Έξι (6) θέσεις κλάδου ΔΕ29 οδηγών 
Τρεις (3) θέσεις κλάδου ΔΕ30 τεχνιτών υδραυλικών 
Μια (1) θέση κλάδου ΔΕ35 δενδροκηπουρών 
Δέκα έξι (16) θέσεις κλάδου ΥΕ16 εργατών εκ των οποί¬ 
ων, οκτώ (8) εργατών καθ/τας θέσεις τρεις (3) θέσεις ερ¬ 
γατών ύδρευσης, δύο (2) εργατών Νεκροταφείου δύο (2) 
εργατών κήπων και δενδροστοιχιών και μία (1) θέση κα¬ 
θαρίστριας του Κοινοτικού Καταστήματος και Πνευματι¬ 
κού Κέντρου. 

Γ. Προσωρινές θέσεις μονίμων υπαλλήλων (Ν. 1735/87) 
Μία (1) θέση κλάδου ΥΕ16 καθαρίστριαςτου Κοινοτικού 
Καταστήματος 

Δ. Προσωρινές θέσεις με σχέση εργασίας Ι.Δ. Αορίστου 
Χρόνου. 

Μία (1) θέση οδηγού 

Ε. Προσωπικό με σχέση εργασίας Ι.Δ. Ορισμένου χρόνου 
(άρθρο 18παρ.12του Ν. 2503/97) 

Δέκα (10) θέσεις διαφόρων ειδικοτήτων των με απα¬ 
σχόληση οκτώ (8) μήνες ετησίως. 

Ο αριθμός των προσλαμβανομένων κατά ειδικότητα 
από τις πιο πάνω θέσεις θα καθορίζεται κάθε φορά με 
απόφαση του Κ.Σ. 

ΑΡΘΡΟ 3ο: (Προσόντα διορισμού) 

Προσόντα διορισμού σε όλους τους κλάδους που ανα- 
φέρονται πιο πάνω, ορίζονται τα προβλεπόμενα στα 
Π.Δ/τα 37α/87,22/90 και 50/2001 που αφορούντον καθο¬ 
ρισμό των προσόντων σε θέσεις του Δημοσίου και των 
ΟΤΑ για κάθε κλάδο και με τις εκάστοτε ισχύουσες διατά¬ 
ξεις. Για τις θέσεις ΔΕ24,ΔΕ28,ΔΕ 29 και ΔΕ30 όπως συ¬ 
μπληρώθηκαν με το άρθρο 83 του Ν. 1943/91, το άρθρο 
18 του Ν. 2503/97 και για το προσωπικό Ι.Δ. ορισμένου 
χρόνου τα προβλεπόμενα από την αριθμ. 5089/97 από¬ 
φαση του Υπουργού ΕΣ.Δ.Δ.Α. (ΦΕΚ 117/26.2.97). 
ΑΡΘΡΟ 4ο 

Προϊστάμενος όλων των υπηρεσιών και όλου του προ¬ 
σωπικού της Κοινότητας είναι ο Πρόεδρος της Κοινότη¬ 
τας. 

ΑΡΘΡΟ 5ο : (Προϊστάμενοι οργανικών μονάδων) 

Οι προϊστάμενοι των οργανικών μονάδων της Κοινότη¬ 
τας ορίζονται σύμφωνα μετά οριζόμενα από τις διατάξεις 
του άρθρου 6 του Ν. 2190/94 και θα επιλέγονται: 

Α) Της Δ/νσης της Κοινότητας από τον κλάδο ΠΕΙ 
Δ/κού. 

Β) Του τμήματος Διοικητικών Υπηρεσιών από τους κλά¬ 
δους ΠΕΙ, ΤΕ17, ΔΕΙ. 

Γ) Του τμήματος Οικονομικών Υπηρεσιών από τους κλά¬ 
δους ΠΕΙ, ΤΕ17, ΔΕΙ. 

Δ) Του τμήματος Ύδρευσης - Καθαριότητας - Ηλεκτρο- 

φωτισμού, Νεκροταφείου, πρασίνου, από τους κλάδους 
ΠΕ6, ΤΕ3, ΔΕΙ, ΔΕ30. 

Ε) Το αυτοτελούς γραφείου Τεχνικών Υπηρεσιών από 
τους κλάδους ΠΕ6, ΤΕ3, ΤΕ3 

ΠΡΟΪΣΤΑΜΕΝΟΣ Δ/ΝΣΗΣ: 

1) Ασκεί την Δ/νση (εντολή, έλεγχο, εποπτεία, συντονι¬ 
σμό όλωντων υπηρεσιώντης Κοινότητας. Παρακολουθεί 
την άσκηση των αρμοδιοτήτων και των καθηκόντων τους 
σε όλες τις βαθμίδες τους όπως αυτά ορίζονται από τις 
διατάξεις των εκάστοτε Νόμων και τα όσα ορίζονται με λε¬ 
πτομέρεια στον παρόντα Ο.Ε.Υ. 

2) Παραλαμβάνει την αλληλογραφία την οποία αποσφρα¬ 
γίζει, χαρακτηρίζει και την παραδίδει στο τμήμα των Δ/κών 
υπηρεσιών για πρωτοκόλληση και παραπέρα ενέργεια. 

3) Παρακολουθεί την Νομοθεσία που ενδιαφέρει τους 
ΟΤΑ, την νομολογία και ενημερώνει τον Πρόεδρο και τις 
επί μέρους υπηρεσίες. 

4) Ενημερώνεται για κάθε εισήγηση που γίνεται από όλα 
τα τμήματα στον Πρόεδρο και συνεργάζεται με τις Υπη¬ 
ρεσίες της Κοινότητας όπου επιβάλλεται για την προώ¬ 
θηση νομοθετημένων διαδικασιών όπως τεχνικό πρό¬ 
γραμμα, λογοδοσία, προϋπ/σμός, απολογισμός, προμή¬ 
θειες και σε όσες θεωρείται αυτό αναγκαίο για την 
εύρυθμη λειτουργία τους γενικότερα. 

ΤΜΗΜΑ ΔΙΟΙΚΗΤΙΚΩΝ ΥΠΗΡΕΣΙΩΝ: 

Πρωτοκολλεί, διεκπεραιώνει και αρχειοθετεί την αλλη¬ 
λογραφία, επιδίδει μέσω του κλητήρα διάφορα έγγραφα 
προς τους δημότες, κατοίκους. 

Αναρτά στον πίνακα ανακοινώσεων όλων παραδιδομέ- 
νων στην Κοινότητα αποφάσεων, κλήσεων προγραμμά¬ 
των κλπ. 

Έχει την ευθύνη τήρησης και διασφάλισης του αρχείου 
της Κοινότητας , εκτελεί τις εργασίες που του αναθέτει ο 
Πρόεδρος και οι οποίες δεν ανήκουν στην αρμοδιότητα 
άλλου τμήματος. 

Τηρεί το Δημοτολόγιο και τα Μητρώα Αρρένων (εγγρα¬ 
φές, μεταγραφές, προσθήκες, διαγραφές) εφαρμόζο¬ 
ντας την κείμενη σχετική Νομοθεσία, καταρτίζει τους 
στρατολογικούς πίνακες και διεκπεραιώνει κάθε είδους 
στρατολογικά θέματα. 

Ασχολείται με θέματα συνεδριάσεων του Κοινοτικού 
Συμβουλίου, μετέχει στις συνεδριάσεις του, περνά στο 
αντίστοιχο βιβλίο τις αποφάσεις του Κ.Σ. και πραγματο¬ 
ποιεί την δακτυλογράφηση κάθε κειμένου, εγγράφου 
κλπ. 

Έχει στην αρμοδιότητά του τις δημόσιες σχέσεις, τις 
εθνικές εορτές, την ανασύνταξη των εκλογικών καταλό¬ 
γων, την έκδοση αδειών λειτουργίας των καταστημάτων 
Υγ. ενδιαφέροντος, αδειών χρήσης μουσικών οργάνων. 

Τηρεί τους ατομικούς φακέλους του προσωπικού της 
Κοινότητας και επιλαμβάνεται επι υπηρεσιακών θεμάτων 
(προσλήψεις, μετατάξεις, προαγωγές, πειθαρχικά θέμα¬ 
τα κλπ). 

Σε συνεργασία με άλλα τμήματα επιλαμβάνεται των φο¬ 
ρολογικών διαφορών και μετέχει στις συνεδριάσεις της 
αρμόδιας επιτροπής. 

Ασχολείται με θέματα αλλοδαπών (άδειες παραμονής, 
άδειες εργασίας). 

ΤΜΗΜΑ ΟΙΚΟΝΟΜΙΚΩΝ ΥΠΗΡΕΣΙΩΝ: 

Ταμιακή Υπηρεσία: Εισπράττει με τον ειδικό ταμία ή με 
εισπράκτορα ή τα διαχειριστικά όργανα όλα τα έσοδα. 
Εξοφλεί τα χρηματικά εντάλματα μέσα στα όρια του 
προυπ/σμού ή τις τυχόν χορηγούμενες νέες πιστώσεις με 


αποφάσεις του Κ.Σ. Αποφασίζει για την λήψη αναγκαστι¬ 
κών μέτρων κατά των οφειλετών της Κοινότητας. Επο¬ 
πτεύει την υπηρεσία εισπράξεων ώστε όλες οι ενέργειες 
να γίνονται μέσα στις προθεσμίες που έχουν ορισθεί. 

Προσδιορίζει έγγραφα στους εισπράκτορες τα έσοδα 
που τους ανατίθεται να εισπράξουν καθώς και την προθε¬ 
σμία είσπραξής τους. Ασκεί ποινική δίωξη κατά των ορ¬ 
γάνων που είναι επιφορτισμένα με την εκτέλεση ενταλμά¬ 
των προσωπικής κράτησης όπου και όταν αυτό είναι επι¬ 
τρεπτό και σε περιπτώσεις που επιδεικνύεται από αυτά 
ασυγχώρητη αμέλεια. 

Υποβάλλει κάθε μήνα στον Πρόεδρο λογ/σμό εσόδων - 
εξόδων. Σε αυτούς εμφανίζονται κατά είδος τα βεβαιωθέ- 
ντα έσοδα, οι πραγματοποιηθείσες εισπράξεις και τα 
απομένοντα για είσπραξη έσοδα καθώς και οι ενεργηθεί- 
σες πληρωμές, τα υπόλοιπα πληρωτέα και το εναπομέ- 
νων χρηματικό υπόλοιπο. 

Λογοδοτεί στο Ελεγκτικό συνέδριο για τον εαυτό του 
και για τα υπαγόμενα σε αυτόν εισπρακτικά και διαχειρι¬ 
στικά όργανα. 

Ασκεί όλες τις αρμοδιότητες του ειδικού ταμία που ανα- 
φέρονται παραπάνω και για τα ΝΠΔΔτης Κοινότητας που 
έχουν το ίδιο λογιστικό. 

Εισπράξεις: 

Διεξάγει κάθε εργασία που σχετίζεται με την είσπραξη 
των εσόδων της Κοινότητας. Εισπράττει με τα αρμόδια 
όργανα κάθε έσοδα της Κοινότητας, τηρεί όλα τα βιβλία 
που προβλέπονται από το λογιστικό η από τυχόν εσωτε¬ 
ρικούς κανονισμούς. 

Ενημερώνει τους φορολογικούς καταλόγους όπως αυ¬ 
τοί τηρούνται από καταθέσεις εσόδων η διαγραφές των 
φορολογουμένων. 

Καλεί τους φορολογουμένους με τον τρόπο που προ¬ 
βλέπουν οι διατάξεις του Νόμου για την εκπλήρωση των 
υποχρεώσεών τους. Ενεργεί την νόμιμη διαδικασία για 
την άσκηση από τον Νόμο των οριζομένων αναγκαστικών 
μέτρων. 

Παρακολουθεί τα έσοδα και έξοδα της Κοινότητας και 
εισηγείται στον Πρόεδρο την λήψη μέτρων για την αύξη¬ 
ση των εσόδων της Κοινότητας, την είσπραξη των φόρων 
των τελών και των δικαιωμάτων. 

Καταρτίζει τον προϋπ/σμό σε συνεργασία με τον Πρόε¬ 
δρο και συνεργάζεται με αυτόν για όλα τα οικονομικά θέ¬ 
ματα. Αναλαμβάνει την πάγια προκαταβολή και την δια¬ 
χειρίζεται σύμφωνα με τις σχετικές διατάξεις . Εκδίδει τα 
ΧΕΠ ελέγχοντας και εκδίδοντας τα δικαιολογητικά κάθε 
δαπάνης που τα συνοδεύουν. 

Τηρεί το αρχείο των προϋπ/σμών και απολογισμών της 
Κοινότητας με όλες τις σχετικές εγκριτικές και τροποποι- 
ητικές αποφάσεις. 

Επιμελείται και ενεργεί σε συνεργασία με τα αρμόδια 
κάθε φορά τμήματα, τις διαδικασίες για την παραγγελία 
και παραλαβή των προμηθειών, των υλικών και διαφόρων 
ειδών. 

Βεβαιώνει τα διάφορα έσοδα που προέρχονται από 
ανταποδοτικά τέλη (ύδρευσης, Νεκροταφείου) διαφημί¬ 
σεις κλπ, από την εκμετάλλευση ακίνητης περιουσίας, βε¬ 
βαίωσης και είσπραξης προστίμων από παραβάσεις ΚΟΚ, 
Κανονισμού Προστασίας περιβάλλοντος και υγείας της 
Κοινότητας. 

ΤΜΗΜΑ ΥΔΡΕΥΣΗΣ-ΚΑΘΑΡΙΟΤΗΤΑΣ- 

ΗΛΕΚΤΡΟΦΩΤΙΣΜΟΥ-ΠΡΑΣΙΝΟΥ-ΝΕΚΡΟΤΑΦΕΙΟΥ: 

Έχει την ευθύνη της λειτουργίας και συντήρησης των 

αντλ/σιών, δεξαμενών, του κοινοτικού δικτύου και γενι¬ 
κών των εγκαταστάσεων ύδρευσης της Κοινότητας. 

Επιβλέπει, συντονίζει και κατευθύνει το προσωπικό για 
την έγκαιρη επέμβαση αποκατάστασης των βλαβών του 
δικτύου ύδρευσης. 

Προγραμματίζει τις υπό εκτέλεση συνδέσεις, επεκτά¬ 
σεις, βελτιώσεις του δικτύου ύδρευσης τις οποίες και 
εκτελεί. Ελέγχειτις αιτήσεις των νέων παροχών καθώς και 
των παραπόνων και γνωμοδοτεί όπου χρειασθεί η ζητηθεί 
για τις περιπτώσεις αυτές σύμφωνα με τις διατάξεις του 
Κανονισμού Ύδρευσης της Κοινότητας. 

Ενεργεί την καταμέτρηση των ενδείξεων των υδρομε¬ 
τρητών ανά εξάμηνο ή όπως έχει αποφασίσει το Κ.Σ. και 
παρέχει στοιχεία για την σύνταξη των βεβαιωτικών κατα¬ 
λόγων των τελών ύδρευσης προκειμένου αυτοί να μηχα¬ 
νογραφηθούν και εκδοθούν οι σχετικοί λογαριασμοί 
ύδρευσης. 

Καταρτίζει και παρακολουθεί το πρόγραμμα εργασίας 
των αντλ/σίων και του δικτύου. Ενεργεί την διακοπή των 
υδροδοτούμενων που δεν καταβάλλουν τα τέλη ύδρευ¬ 
σης και φροντίζει για την εφαρμογή του ισχύοντος Κανο¬ 
νισμού Ύδρευσης. 

Έχει την ευθύνη για την έγκαιρη αποκομιδή των απορ- 
ριμμάτωντων οικιών, των καταστημάτων, βιοτεχνιών κλπ. 

Συλλέγει τα απορρίμματα από τους δρόμους, τις πλα¬ 
τείες και τους κοινοχρήστους χώρους, ασχολείται με το 
καθάρισμα της πόλης, του Νεκροταφείου, του Κοινοτικού 
Γυμναστηρίου κλπ. Παρακολουθεί την εργασία του εργα- 
τοτεχνικού προσωπικού την οποία και συντονίζει παρέχο¬ 
ντας τις απαιτούμενες οδηγίες και εντολές. Φροντίζει για 
την συντήρηση του δικτύου ηλεκτροφωτισμού, των οδών, 
των πλατειών των κοινοχρήστων χώρων, του Κοινοτικού 
Γυμναστηρίου και φροντίζει για την συντήρηση και τοπο¬ 
θέτηση φωτιστικών σωμάτων και εορταστικού διακό¬ 
σμου. 

Ελέγχει την κατάσταση των οχημάτων της Κοινότητας 
και εισηγείται προς τον Πρόεδρο για την έγκαιρη επι¬ 
σκευή τους. Έχει την ευθύνη λειτουργίας των αποθηκευ¬ 
τικών χώρων της Κοινότητας (ασφάλειας υλικών, προμη¬ 
θειών). 

Επίσης φροντίζει για την συντήρηση και καλλιέργεια 
του πρασίνου της Κοινότητας στις πλατείες, στους δρό¬ 
μους, το Κ. Γυμναστήριο, το Κ. Κοιμητήριο κλπ. 

ΑΥΤΟΤΕΛΕΣ ΓΡΑΦΕΙΟ ΤΕΧΝΙΚΗΣ ΥΠΗΡΕΣΙΑΣ: 

Καταρτίζει σε συνεργασία με τον Πρόεδρο και τους 
προϊστάμενους Δ/νσης και Τμημάτων όπου απαιτείται, το 
Τεχνικό Πρόγραμμα εκτελεστέων έργων, επιμελείται την 
εφαρμογή του, παρακολουθεί την εκτέλεση όλων των έρ¬ 
γων, εργασιών. 

Συντάσσει μελέτες, ενεργεί τις διαδικασίες για την διεξα¬ 
γωγή των δημοπρασιών, ανάδειξηςτων αναδοχών και εγκα¬ 
τάστασής του σε συνεργασία με το συναρμόδιο τμήμα. 

Έχει αρμοδιότητα για την καταγραφή και προστασία 
της Κοινοτικής Περιουσίας, τηντοπογράφησή της και ει- 
σηγείται κάθε πρόσφορο μέτρο για την εκμετάλλευσή 
της. 

Έχει αρμοδιότητα παρακολούθησης, εφαρμογής του 
Σχεδίου Πόλης, της Πολεοδομικής μελέτης και του Κτη¬ 
ματολογίου. 

ΑΡΘΡΟ 6ο 

Αντικείμενα η αρμοδιότητες που δεν περιλαμβάνονται ή 
θα προκύψουν στα ανωτέρω αναφερόμενα θα κατανέμο- 
νται με απόφαση του Προέδρου της Κοινότητας. 


Το προσωπικό της Κοινότητας κατανέμεται κατά υπη¬ 
ρεσία με απόφαση του Προέδρου της Κοινότητας και 
ανάλογα με τις υπηρεσιακές ανάγκες. 

Επίσης με απόφαση του Προέδρου της Κοινότητας θα 
καθορίζονται τα καθήκοντα και οι αρμοδιότητες του κάθε 
υπαλλήλου. 

ΑΡΘΡΟ 7ο 

Όλο το προσωπικό της Κοινότητας εκτελεί τα καθήκο- 
ντά του σύμφωνα με τις κείμενες διατάξεις ή τις νόμιμες 
εντολές των Προϊσταμένων. 

ΑΡΘΡΟ 8ο 

Οι κατά την έναρξη ισχύος του παρόντος Ο. ΕΎ. υπηρε- 
τούντες υπάλληλοι κατατάσσονται στις προβλεπόμενες 
θέσεις κατά κατηγορία και κλάδο. 

Υπηρεσιακά θέματα που δεν προβλέπονται στον παρό¬ 
ντα Ο. ΕΎ. θα ρυθμίζονται σύμφωνα μετηνεκάστοτε ισχύ- 
ουσα Νομοθεσία και σε περίπτωση που δεν μπορούν με 
τον τρόπο αυτό θα ρυθμίζονται με αποφάσεις του Κ.Σ. 

Η ισχύς του παρόντος ΟΈΎ. αρχίζει από την κατά Νό¬ 
μο δημοσίευσή του στο ΦΕΚ και κάθε προηγούμενη από¬ 
φαση σχετικά με τον ΟΈΎ. της Κοινότητας Άνοιξης παύ¬ 
ει να ισχύει. 

Ακροτελεύτια διάταξη 

Από την απόφαση αυτή προκαλείται επί πλέον δαπάνη 
ύψους 1.703,75 € σε βάρος του προϋπολογισμού της Κοι¬ 
νότητας για το οικονομικό έτος 2003 και για τα επόμενα 
έτη που δεν μπορεί επακριβώς να υπολογισθεί σύμφωνα 
με τα οριζόμενα στην παρ. 5 του άρθρου 8 του Ν.2307/95 
που τροποποιείτο άρθρο 12του Ν.1188/81 καιαφοράτις 
νέες θέσεις του τροποποιημένου ΟΈΎ. σε σχέση με τον 
ισχύοντα μέχρι σήμερα ΟΈΎ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Παλλήνη, 15 Μαρτίου 2004 

Με εντολή Γ εν. Γ ραμματέα Περιφέρειας 
Ο Γ ενικός Διευθυντής 
ΓΡΗΓΟΡΙΟΣ ΔΗΜΑΣ 

-Φ- 

(5) 

Έγκριση υπερωριακής απασχόλησης υπαλλήλων του 
Δήμου Αγίων Αναργύρων Αττικής. 

Ο ΔΗΜΑΡΧΟΣ ΑΓΙΩΝ ΑΝΑΡΓΥΡΩΝ 
(Απόφαση Δημάρχου αρ. 7) 

Έχοντας υπόψη: 

1. Τις διατάξεις του άρθρου 114 του Π.Δ. 410/95 «περί 
Δημοτικού και Κοινοτικού Κώδικα». 

2. Τις διατάξεις της παρ. 10 του άρθρου 12 του Ν. 
2503/97. 

3. Τις διατάξεις του άρθρου 15 του Ν. 2592/1998 περί 
αναπροσαρμογής συντάξεων πολιτικών συνταξιούχων 
κλπ (ΦΕΚ 57/Α/18.3.98). 

4. Την 2/37190/0026/21.6.2001 (ΦΕΚ 915/Β /17.7.2001) 
Υπουργική απόφαση. 

5. Τις διατάξεις του άρθρου 16 του Ν. 3205/2003 (περί 
υπερωριακής εργασίας). 

6. Τις προβλεπόμενες στον προϋπολογισμό του Δήμου 
πιστώσεις για αμοιβές υπερωριακής απασχόλησης κατά 
υπηρεσία. 

7. Την ανάγκη υπερωριακής απασχόλησης υπαλλήλων 
του Δήμου λόγω εξαιρετικών, απρόβλεπτων ή έκτακτων 

υπηρεσιακών αναγκών που προκύπτουν : α) στο τμήμα 
της Ταμειακής υπηρεσίας λόγω της εξαιρετικής ανάγκης 
για την εφαρμογή του νέου προγράμματος για το διπλο¬ 
γραφικό σύστημα, β) στο τμήμα Οικονομικής Διοίκησης 
και Προμηθειών λόγω των αυξημένων αναγκών που δημι- 
ουργήθηκανγιατη υλοποίηση του προϋπολογισμού 2004 
μετά την έγκρισή του γ) στο τμήμα εσόδων, λόγω των ανα¬ 
γκών που προέκυψαν για την εφαρμογή του νέου λογι¬ 
σμικού προγράμματος στα έσοδα δ) στο Τμήμα Κοινωνι¬ 
κής μέριμνας για την αντιμετώπιση των εκτάκτων ανα¬ 
γκών που δημιουργήθηκαν, ΑΔΕΙΕΣ ΠΑΡΑΜΟΝΗΣ 
ΑΛΛΟΔΑΠΩΝ - ΑΙΜΟΔΟΣΙΑ - ΠΡΟΛΗΠΤΙΚΗ ΙΑΤΡΙΚΗ 
(Ημερίδες)- ε) στο τμήμα Διοικητικού προκειμένου να 
αντιμετωπισθούν οι ανάγκες που προέκυψαν λόγω της 
εκκαθάρισης των δημοτολογίων και της αναθεώρησης 
των νέων εκλογικών καταλόγων, στ) στη Δ/νση Περιβάλ¬ 
λοντος προκειμένου να αντιμετωπιστούν έκτακτες ανά¬ 
γκες που προκύπτουν από τον καθαρισμό των λαϊκών 
αγορών, τον καθαρισμό και την αποκομιδή απορριμμά¬ 
των όλων των κεντρικών σημείων του Δήμου καθώς και το 
κλάδεμα, πότισμα και συντήρηση του πρασίνου, ζ) στη 
Δ/νση Τεχνικών υπηρεσιών νιατην αντιμετώπιση των ανα¬ 
γκών που προκύπτουν : 1) από τις επισκευές βλαβών του 
δικτύου φωτισμού κοινοχρήστων χώρων καθώς και επι¬ 
σκευές οδικού δικτύου και δικτύων υποδομήςτου Δήμου, 
και 2) από την πραγματοποίηση όλων των εκδηλώσεων 
του Δήμου (αθλητικές, πολιτιστικές, εορταστικές κλπ), 
πέραν του καθαρισμού των χώρων που γίνονται οι ανωτέ¬ 
ρω εκδηλώσεις οι οποίες είναι πάντα απογευματινές και 
για τις οποίες απαιτείται σε κάθε χώρο προετοιμασία, επί¬ 
βλεψη και συγκέντρωση του απαραίτητου εξοπλισμού 
(καρέκλες, εξέδρες, ηχεία, μικρόφωνα, μεγάφωνα κλπ), 
αποφασίζουμε: 

Συγκροτούμε: 

Συνεργεία τα οποία θα απασχοληθούν υπερωριακά, το 
διάστημα από 2.1.2004 έως και 30.6.2004, 

Α. ΣΤΗ Δ/ΝΣΗ ΔΙΟΙΚΗΤΙΚΩΝ ΚΑΙ ΟΙΚ. ΥΠΗΡΕΣΙΩΝ 
ΑΡΙΘΜΟΣ ΥΠΑΛΛΗΛΩΝ ΣΥΝΟΛΟ ΩΡΩΝ 

11 1160 

Β. ΣΤΗ Δ/ΝΣΗ ΤΕΧΝΙΚΩΝ ΥΠΗΡΕΣΙΩΝ 
ΑΡΙΘΜΟΣ ΥΠΑΛΛΗΛΩΝ ΣΥΝΟΛΟ ΩΡΩΝ 

7 700 

Γ. ΣΤΗ Δ/ΝΣΗ ΠΕΡΙΒΑΛΛΟΝΤΟΣ ΚΑΙ ΠΡΑΣΙΝΟΥ 
ΑΡΙΘΜΟΣ ΥΠΑΛΛΗΛΩΝ ΣΥΝΟΛΟ ΩΡΩΝ 

38 5830 

ΓΕΝΙΚΟ ΣΥΝΟΛΟ ΥΠΑΛΛΗΛΩΝ ΓΕΝΙΚΟ ΣΥΝΟΛΟ ΩΡΩΝ 
57 7770 

Διευκρινίζεται ότι: 

1. Υπερωριακή εργασία θα παρέχεται κατά τις εργάσι¬ 
μες ημέρες και μέχρι της 22ας ώρας. 


2. Το ωρομίσθιο αμοιβής της υπερωριακής εργασίας 
ορίζεται σύμφωνα με το άρθρο 16 του Ν. 3205/2003 (περί 
υπερωριακής εργασίας). 

3. Η υπερωριακή εργασία θα αμοίβεται εφ’ όσον θα 
προκύπτει η εκτέλεσή της από τα δελτία παρουσίας, με 
ευθύνη των προϊσταμένων. 

Με την εν λόγω απόφαση θα προκληθεί δαπάνη σε βά¬ 
ρος του προϋπολογισμού του Δήμου ο.ε 2004 και στους 
αντίστοιχους ανά κατηγορία προσωπικού κωδικούς αριθ¬ 
μούς, συνολικού ποσού 48.000,00 € περίπου, εφ’ όσον 
βέβαια πραγματοποιηθούν οι παραπάνω υπερωρίες. 

Η ισχύς της απόφασης αυτής αρχίζει ένα μήνα πριν τη 
δημοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αγ. Ανάργυροι, 2 Ιανουάριου 2004 
Ο Δήμαρχος 
ΚΩΣΤΑΣ ΤΡΙΓΚΑΣ 
-♦- 

Αριθ. 20041977 (6) 

Μεταφορά τριών (3) κενών οργανικών θέσεων Ε.Τ.Ε.Π. 
από το Πανεπιστήμιο σε Τμήματα. 

Ο ΠΡΥΤΑΝΗΣ ΤΟΥ ΠΑΝΕΠΙΣΤΗΜΙΟΥ ΠΕΙΡΑΙΩΣ 

Έχοντας υπόψη: 

1. Τις διατάξεις της παρ. 5α του άρθρου 14 του Ν. 
2817/2000 (ΦΕΚ78/τΑ'/14.3.2000). 

2. Την Α/107/24.4.2000 εγκύκλιο του Υπουργείου Εθνι¬ 
κής Παιδείας και Θρησκευμάτων. 

3. Το Α/240/5.6.2003 έγγραφο του Υπουργείου Εθνικής 
Παιδείας και Θρησκευμάτων. 

4. Τις αποφάσεις του Πρυτανικού Συμβουλίου (συνε¬ 
δριάσεις 5.11.2003 και 3.3.2004). 

5. Το γεγονός ότι από την απόφαση αυτή δεν προκαλεί- 
ται δαπάνη σε βάρος του κρατικού προϋπολογισμού ή 
του προϋπολογισμού του Πανεπιστημίου Πειραιώς, απο¬ 
φασίζουμε: 

Τη μεταφορά τριών (3) κενών οργανικών θέσεων 
Ε.Τ.Ε.Π. από το Πανεπιστήμιο σε Τμήματα ως εξής: α) 
Τμήμα Στατιστικής και Ασφαλιστικής Επιστήμης μία (1) 
θέση, β) Τμήμα Χρηματοοικονομικής και Τραπεζικής Διοι¬ 
κητικής μία (1) θέση, καιγ) Τμήμα Διεθνών και Ευρωπαϊ¬ 
κών Σπουδών μία (1) θέση. 

Η πράξη αυτή να δημοσιευθεί στην Εφημερίδα της Κυ¬ 
βερνήσεως. 

Πειραιάς, 2 Απριλίου 2004 
Ο Πρύτανης 

ΒΑΣΙΛΕΙΟΣ ΚΙΜ. ΜΠΕΝΟΣ 

ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 


ΘΕΣΣΑΛΟΝΙΚΗ - Βασ. Όλγας 227 
ΠΕΙΡΑΙΑΣ - Ευριπίδου 63 
ΠΑΤΡΑ - Κορίνθου 327 

ΙΩΑΝΝΙΝΑ -Διοικητήριο 
ΚΟΜΟΤΗΝΗ - Δημοκρατίας 1 


( 2310 ) 423 956 
( 210 ) 413 5228 
( 2610 ) 638 109 
( 2610 ) 638 110 
( 26510 ) 87215 
( 25310 ) 22 858 


ΛΑΡΙΣΑ - Διοικητήριο 
ΚΕΡΚΥΡΑ -Σαμαρά 13 

ΗΡΑΚΛΕΙΟ - Πλ. Ελευθερίας 1 
ΛΕΣΒΟΣ - Πλ. Κωνσταντινουπόλεως 


( 2410)597449 
( 26610 ) 89127 
( 26610 ) 89105 
( 2810 ) 396 409 
( 22510 ) 46 888 
( 22510 ) 47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα ΦΕΚ από 1 μέχρι 16 σελίδες σε 1 ουτο, προσαυξανόμενη κατά 0,20 ουίΌ για κάθε επιπλέον οκτασέλιδο ή μέρος αυτού. 

• Για τα φωτοαντίγραφα ΦΕΚ σε 0,15 ουτο ανά σελίδα. 

Σε μορφή Οϋ: 


Τεύχος 


Περίοδος 


Ευπο 


Τεύχος 


Περίοδος ΕυΠΟ 


Α' 

Ετήσιο 

150 

Α 

3μηνιαίο 

40 

Α' 

Μηνιαίο 

15 

Β’ 

Ετήσιο 

300 

Β' 

3μηνιαίο 

80 

Β' 

Μηνιαίο 

30 

Γ 

Ετήσιο 

50 

Δ' 

Ετήσιο 

220 

Δ' 

3μηνιαίο 

60 


Αναπτυξιακών Πράξεων Ετήσιο 50 

Ν.Π.Δ.Δ. Ετήσιο 50 

Παράρτημα Ετήσιο 50 

Εμπορικής και Βιομηχανικής Ιδιοκτησίας Ετήσιο 100 

Ανωτάτου Ειδικού Δικαστηρίου Ετήσιο 5 

Διακηρύξεων Δημοσίων Συμβάσεων Ετήσιο 200 

Διακηρύξεων Δημοσίων Συμβάσεων Εβδομαδιαίο 5 

Α.Ε. & Ε.Π.Ε Μηνιαίο 100 


Η τιμή πώλησης μεμονωμένων Φ.Ε.Κ. ειδικού ενδιαφέροντος σε μορφή οά-Γοτη και μέχρι 100 σελίδες σε 5 ουτο προσαυξανόμενη 
κατά 1 θυΐΌ ανά 50 σελίδες. 

Η τιμή πώλησης σε μορφή οά- γογπ δημοσιευμάτων μιας εταιρείας στο τεύχος Α.Ε. και Ε.Π.Ε. σε 5 θοιό ανά έτος. 

Τα παραπάνω οά-τοπι διατίθονται ύστερα από σχετική παραγγελία και αφορούν Φ.Ε.Κ. που έχουν δημοσιευθεί μετά από το έτος1994. 

ΠΑΡΑΓΓΕΛΙΑ ΚΑΙ ΑΠΟΣΤΟΛΗ Φ.Ε.Κ. : τηλεφωνικά : 210- 9472555, ίθχ :210- 9472556 ϊπΙθγπθΙ : ίιΙΙρ://νννννν.θ1.9Γ. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή 


Από το ΙπΙβιτιβΙ 


225 € 

190 € 

320 € 

225 € 

65 € 

ΔΩΡΕΑΝ 

320 € 

160 € 

160 € 

95 € 

65 € 

ΔΩΡΕΑΝ 

33 € 

ΔΩΡΕΑΝ 

65 € 

33 € 

10 € 

ΔΩΡΕΑΝ 

2.250 € 

645 € 

225 € 

95 € 

- 

450 € 


Α' (Νόμοι, Π.Δ., Συμβάσεις κτλ.) 

Β' (Υπουργικές αποφάσεις κτλ.) 

Γ' (Διορισμοί, απολύσεις κτλ. Δημ. Υπαλλήλων) 

Δ' (Απαλλοτριώσεις, πολεοδομία κτλ.) 

Αναπτυξιακών Πράξεων και Συμβάσεων (Τ.Α.Π.Σ.) 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 

Παράρτημα (Προκηρύξεις θέσεων ΔΕΠ κτλ.) 

Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 

Ανωτάτου Ειδικού Δικαστηρίου (Α.Ε.Δ.) 

Ανωνύμων Εταιρειών & Ε.Π.Ε. 

Διακηρύξεων Δημοσίων Συμβάσεων (Δ.Δ.Σ.) 

Πρώτο (Α'), Δεύτερο (Β') και Τέταρτο (Δ') 

Για την παροχή δικαιώματος ηλεκτρονικής πρόσβασης σε Φ.Ε.Κ. προηγούμενων ετών, η τιμή προσαυξάνεται πέραν του ποσού της 
ετήσιας συνδρομής έτους 2004, κατά 25 θυτο ανά έτος παλαιότητας και ανά τεύχος. 


1 Οι συνδρομές του εσωτερικού προπληρώνονται στις ΔΟΥ (το ποσό συνδρομής καταβάλλεται στον κωδικό αριθμό εσόδων ΚΑΕ 2531 
και το ποσό υπέρ ΤΑΠΕΤ (5% του ποσού της συνδρομής) στον κωδικό αριθμό εσόδων ΚΑΕ 3512) .Το πρωτότυπο αποδεικτικό είσπραξης 
(διπλότυπο) θα πρέπει να αποστέλλεται ή να κατατίθεται στην αρμόδια Υπηρεσία του Εθνικού Τυπογραφείου. 

" Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

1 Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίηΐΘΓΠΘΐ, με την καταβολή των αντίστοιχων 
ποσών συνδρομής καιΤΑΠΕΤ. 

1 Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

1 Η συνδρομή ισχύει για ένα ημερολογιακό έτος. Δεν εγγράφονται συνδρομητές για μικρότερο χρονικό διάστημα. 

" Η εγγραφή ή ανανέωση της συνδρομής πραγματοποιείται το αργότερο μέχρι την 3 Ιην Δεκεμβρίου κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από 08.00' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


































